കാഥികന് ഇലിപ്പക്കുളം വിശ്വന് കഥ എഴുത്തിലാണ്...കായംകുളത്തിന്റെ കഥ ശനിയാഴ്ച പ്രകാശനം ചെയ്യും കായംകുളം: സാമൂഹിക മാറ്റത്തിെന്റ കഥ പറഞ്ഞ് ഒരുകാലത്ത് അരങ്ങുകളെ കോരിത്തരിപ്പിച്ച ഇലിപ്പക്കുളം വിശ്വന് ജീവിതസായാഹ്നത്തിലും സാഹിത്യവഴിയില് സജീവം. വിക്ടര് ഹ്യൂഗോയുടെ പാവങ്ങളും ശ്രീനാരായണ ഗുരുവും മോണ്ടിക്രിസ്റ്റോയും ഡ്രാക്കുളയും തുടങ്ങിയ നിരവധി കഥകളിലൂടെ വേദികളെ കോരിത്തരിപ്പിച്ച കലാകാരനാണ് വാര്ധക്യഅവശതകളെ വകഞ്ഞുമാറ്റി എഴുത്തിെന്റ വഴിയില് സജീവമായത്. മാര്ത്താണ്ഡവര്മ കായംകുളം രാജ്യം കീഴടക്കിയ പശ്ചാത്തലത്തില് രചിച്ച കായംകുളത്തിെന്റ കഥ ശനിനാഴ്ച പ്രകാശനം ചെയ്യും. കറ്റാനം ഇലിപ്പക്കുളം മണിമന്ദിരത്തില് വിശ്വനാഥന് 83 പങ്കുവെക്കാനുള്ളതും സന്തോഷവും സങ്കടവും ത്യാഗവും ഇഴചേര്ന്നൊരു ജീവിതകഥയാണ്. മാതാവ് ചിന്നമ്മയുടെ നാടായ പുള്ളികണക്ക് ചെേമ്ബാത്തിനാല് കുറ്റിയില് 27ാം വയസ്സില് സ്ഥിരതാമസക്കാരനാകുന്നത് മുതലാണ് കലാരംഗത്ത് സജീവമാകുന്നത്. കോളജ് പഠനശേഷം ഏറെക്കാലം മുംബൈയിലായിരുന്നു. 21ാം വയസ്സില് ഇവിടെ െവച്ചാണ് ആദ്യകഥയായ രാത്രി അവതരിപ്പിക്കുന്നത്. ഇതില് കമ്ബം കയറിയതോടെയാണ് തിരികെ നാട്ടിലേക്ക് മടങ്ങുന്നത്. പാരലല് കോളജ് അധ്യാപനവും കഥാപ്രസംഗവും ഇഴചേര്ന്നൊരു ജീവിതമായിരുന്നു പിന്നീട്. ആറായിരത്തോളം വേദികളില് കഥാപ്രസംഗം അവതരിപ്പിച്ചതിനൊപ്പം നിരവധി അമേച്വര് നാടകങ്ങളും രചിച്ചു. കവിത രചനയിലും സജീവമായിരുന്നു. കുടുംബാംഗത്തിെന്റ മരണം വ്യക്തിപരമായ ഏല്പിച്ച ആഘാതത്താല് 19 വര്ഷം മുമ്ബ് സ്റ്റേജ് പരിപാടികളില്നിന്ന് വിട ചൊല്ലുന്നത്. പിന്നീട് ഉത്സവപ്പറമ്ബുകളില് കഥാപ്രസംഗകലക്ക് സ്ഥാനം നഷ്ടമായത് ഇൗ വഴി പൂര്ണമായി ഉപേക്ഷിക്കുന്നതിന് കാരണമായി. തുടര്ന്ന് അധ്യാപനത്തില് മാത്രമായിരുന്നു ശ്രദ്ധ. വേദികള് ഒഴിവാക്കിയതിലുള്ള സമ്മര്ദങ്ങളെ അതിജീവിക്കാനാണ് ഗ്രന്ഥരചനയിലേക്ക് തിരിഞ്ഞത്. രാജാവില്ലാതെ യുദ്ധം ചെയ്ത കായംകുളത്തിെന്റ പോരാട്ടവീര്യമാണ് കായംകുളത്തിെന്റ കഥയിലൂടെ പറയുന്നത്. 13ന് വൈകീട്ട് മൂന്നീന് യു. പ്രതിഭ എം.എല്.എയാണ് പ്രകാശനം ചെയ്യുന്നത്. പുള്ളികണക്ക് സഹകരണ ഗ്രന്ഥശാലയാണ് സംഘാടകര്. പ്രവര്ത്തനവഴിയില് കരുത്തുപകര്ന്ന പുള്ളികണക്കിനെ കുറിച്ചുള്ള പുസ്തകത്തിെന്റ രചനയും തുടങ്ങിയിട്ടുണ്ട്. ഭാര്യ രമണിയുടെയും മക്കളായ അയ്യപ്പെന്റയും ജയലക്ഷ്മിയുടെയും പിന്തുണയാണ് പ്രവര്ത്തനവഴിയിലെ കരുത്തെന്ന് വിശ്വന് പറയുന്നു.